Electronic Entertainment Expo

Electronic Entertainment Expo (taip pat sutrumpintai – E3) – tarptautinė video ir kompiuterinių žaidimų paroda, gyvavusi 1995–2021 m. Paroda vykdavo kartą metuose, gegužės pabaigoje arba birželio pradžioje, Los Andželo parodų centre (LACC). Organizatorius – Pramoginės programinės įrangos asociacija (Entertainment Software Association, ESA). Parodoje įvairūs žaidimų kūrėjai pristatydavo būsimus žaidimus ir susijusią techninę įrangą.

Tai buvo vienas didžiausių tokio tipo renginių pasaulyje, čia susirinkdavo didžioji dauguma kritikų, vykdavo įvairūs pramoginiai renginiai, pvz., elektroninio sporto turnyrai, teikti apdovanojimai ir pan. Pirmą kartą surengta 1995 m.

Kitaip nei kitose panašiose parodose, kurios yra atviros visiems (pvz., Gamescom ar Tokyo Game Show), į E3 parodą pradžioje patekti buvo galima tik specialiu registracijos būdu. Norintieji dalyvauti privalėdavo ESA pateikti įrodymus, patvirtinančius, jog šie yra profesionaliai susiję su kompiuterinių žaidimų industrija. 2007 ir 2008 m. į parodą buvo galima patekti tik su pakvietimais. Tais pačiais metais buvo surengtas ir atskiras visuomenei atviras renginys pavadinimu Entertainment for All. Visgi renginys nenusisekė ir grąžinus buvusią registraciją buvo panaikintas. 2017 m. paroda vėl tapo atvira visuomenei, buvo išdalinta 15 tūkst. leidimų norintiesiems įeiti.

 Istorija 

Iki E3 mugės įsteigimo daugelis žaidimų leidėjų savo naujus produktus pristatydavo kitose mugėse, kaip Consumer Electronics Show ir European Computer Trade Show.

Surengti E3 mugę sumanė „IDG“ priklausanti įmonė „Infotainment World“. Sukurti mugę padėjo Interaktyvios skaitmeninės programinės įrangos asociacija (dabar Pramoginės programinės įrangos asociacija). Kylant atgarsiams apie naujos kartos žaidimų konsolių kūrimą, buvo nutarta surengti mugę tik ką pasirodžius šioms konsolėms. Pirmoji išėjo Sega Saturn, vėliau sekė PlayStation, Virtual Boy, Neo-Geo CD ir Nintendo 64. Renginys truko tris dienas, nuo 1995 m. gegužės 11 d. iki 13 d. Los Andžele, Kalifornijoje. Mugės plotas siekė 65 000 kv.m, renginį aplankė daugiau kaip 38 000 lankytojų.

Nuo pat jos įsteigimo iki 2015 m. į parodą buvo galima patekti tik registracijos būdu. Tiesa, 2007 ir 2008 m. į ją buvo galima patekti tik su specialiais pakvietimais, kurių išdalinta buvo apie 4–5 tūkst. 2015 m. E3 parodos formatas kiek pasikeitė, dalyvavimas tapo atviras ir ne srities specialistams. Tačiau galimybę apsilankyti turėjo tik gavusieji po pakvietimą, kurių buvo išdalyta keli tūkstančiai.

Išplitus naujienų ir konferencijų rengimui gyvai internetu, leidėjai vis rečiau domėdavosi dalyvavimu parodoje, siekdami sutaupyti bereikalingų išlaidų, kurios ne visada atsiperka, ir veikiau rinkdamiesi organizuoti savo spaudos konferencijas..

2017 m. renginys pirmą kartą tapo atviras visuomenei, lankytojai galėjo įsigyti 15 tūkst. parduodamų bilietų nuo vasario 13 d..

2020 m. turėjęs įvykti renginys buvo atšauktas dėl susirūpinimo kilusia COVID-19 pandemija.

2023 m. gruodžio 12 d. ESA paskelbė visam laikui atšaukianti E3 parodą.

 Statistika 

E3 mugės lankytojų skaičiaus kaita

 Metai  Dienos Lankytojų sk.(srities specialistų)  Lankytojų sk.(nespecialistų)  Eksponentų sk.  Parodos plotas  Pastabos 1995 gegužės 11–13http://www.gamezero.com/team-0/articles/industry/e3_1995/e3_1995.html  http://www.gamezero.com/team-0/articles/industry/e3_1995/e3_1995.html0 350  65 000 m²http://www.gamezero.com/team-0/articles/industry/e3_1995/e3_1995.html 2002 gegužės 22–24    400  67 000 m² 2003 gegužės 13–15  2004 gegužės 15–18 2005 gegužės 18–20    50 120 m² 2006 gegužės 9–12    57 000 m² 2007 liepos 11–13    32  42 000 m² 2008 liepos 15–17    38  3 258 m² 2009 birželio 2–4  41 000 visiteurs pour l’E3 2009  216E3 2009 : un succès approuvé par tous  67 000 m²  2010 birželio 15–17  http://www.e3expo.com/press-release/post/221/computer-and-video-game-industry-takes-center-stage-at-2010-e3-expo/   300  2011 birželio 7–9  http://www.computerandvideogames.com/306639/news/e3-attendance-rises-2012-show-dated/  200  2012 birželio 5–7  E3 2012 Dips Slightly To 45,700 Attendees, Show May Leave Los Angeles   250  2013 birželio 11–13  E3 2012 Dips Slightly To 45,700 Attendees, Show May Leave Los Angeles   – 2014 birželio 10–12  E3 2014 attracts record number of visitors . Nuoroda tikrinta 2014-08-18. 2015 birželio 16–18  5 000  300  – 2016 birželio 14–16   https://static.e3expo.com/e3expo16/documents/e3-2016-wrap-up-final[1].pdf  250  – 2017 birželio 13–15   15 000http://kotaku.com/1796144973  –  –  2018 birželio 12–14  https://www.vg247.com/2018/06/15/e3-2018-attendance-highest-since-2005/  –  – 2019 birželio 11–13    –  – 2020 Atšaukta  Planuota, kad vyks 2020 m. birželio 9 d.–11 d. Los Andželo konferencijų centre, bet buvo atšaukta dėl susirūpinimo kilusia COVID-19 pandemija. 2021 birželio 15–17  Vyko internetu  Dėl tebesitęsusios pandemijos renginys vyko internetu. 2022 Atšaukta 2023 Atšaukta

 Išnašos 

 Nuorodos 

 Oficiali svetainė

Kategorija:Kompiuterinių žaidimų parodos
Kategorija:Los Andželas